**Pludiņmakšķerēšanas sacensību ‘’Lielais Lubāna loms 2024’’**

**NOLIKUMS**

**Sacensību mērķis:**

Popularizēt makšķerēšanas sportu kā veselīgu un aktīvu sporta veidu pie Lubāna ezera un noskaidrot 2024. gada labākos sportistus pludiņmakšķerēšanā.

**Vadība, vieta, laiks:**

Sacensības organizē Lubāna mitrāja informācijas centrs.

Sacensības notiks 2024. gada 27. jūlijā Zvidzes kanālā, pie Zvidzienas poldera sūkņu stacijas.

Sacensībām pieteikties līdz **20. jūlijam** pa tel. 29234956 vai e – pastā: lubanamitrajs@gmail.com, norādot vārdu, uzvārdu, dzimšanas gadu, kontakttālruni.

Pulcēšanās, dalībnieku reģistrācija notiks sacensību vietā Zvidzienas poldera sūkņu stacija, Ošupes pagasts, Madonas novads.

Sacensību galvenais tiesnesis – Irina Mālniece.

**Pasākuma programma 2024. gada 27. jūlijā:**

6:00 - 6:30 dalībnieku reģistrācija un pasākuma atklāšana,

6:30 - 10:00 pasākuma norise,

10:00 -11:00 sacensību rezultātu apkopošana, pusdienas pie Lubāna mitrāja informācijas centra,

11:30 - 12:00 apbalvošana.

**Dalības maksa 5.00 Eur** (pusdienas)**.**

**Sacensību dalībnieki:**

Sacensības notiek individuālā konkurencē. Dalībnieku skaits netiek ierobežots.

Dalībnieki tiek iedalīti 3 vecuma grupās:

1. Bērni vecumā līdz 16 gadiem;

2. Vīrieši, kuri vecāki par 16 gadiem;

3. Sievietes, kuras vecākas par 16 gadiem.

**Sacensību noteikumi:**

1. Ievērot visus normatīvos aktus par makšķerēšanu.
2. Dalībniekiem jābūt klāt derīgai makšķerēšanas kartei.
3. Izlozes veidā tiek iedalīta vieta makšķerēšanai pie Zvidzes kanāla.
4. Dalībnieki drīkst makšķerēt tikai izlozētajā teritorijā, dalībniekam aizliegts mainīties ar izlozēto vietu ar citiem dalībniekiem.
5. Makšķerēšanas vietu varēs ieņemt tikai pēc signāla.
6. Sacensībās drīkst makšķerēt ar vienu pludiņmakšķeri, kas ir aprīkota ar vienu pludiņu.
7. Zivis uzglabāt ūdenī līdzi paņemtajā tīkliņā.
8. Dalībniekiem sacensību laikā aizliegts mainīties ar ēsmām, sacensību piederumiem, nodot un pieņemt zivis.
9. Makšķerēšana notiks līdz 10:00.
10. Sacensību beigās sportisti zivis ievieto plastikāta maisiņā un nodod tiesnesim.
11. Sacensību noteikumu neievērošanas gadījumā sacensību tiesnesis soda sacensību dalībnieku ar soda punktiem. Viens soda punkts atbilst 50 g noķerto zivju svaram.
12. Par sacensību rezultātu viltošanu, nepatiesu ziņu sniegšanu, sacensību dalībnieks, ar sacensību galvenā tiesneša lēmumu, var tikt diskvalificēts.

**Uzvarētāju noteikšana:**

1. Par uzvarētāju individuālajā vērtējumā kļūst dalībnieks, kuram ir vislielākais noķerto zivju svars.
2. Vienāda svara gadījumā uzvarētājs ir tas, kurš noķēris lielāko zivi.
3. Katras grupas 3 veiksmīgākie dalībnieki saņem medaļas un balvas.
4. Papildus balvu saņems lielākās un mazākās zivs īpašnieks.
5. Strīdu gadījumā tiesnesis ir tiesīgs pieņemt lēmumu, kurš būs neapstrīdams.

***\*Ņemot vērā laikapstākļus sacensību laiks var tikt mainīts. Par to, ne vēlāk, kā trīs dienu laikā pirms sacensību sākuma, organizatori informē Lubāna mitrāja informācijas centra facebook profilā un mājaslapā*** [***www.lubanamitrajs.lv***](http://www.lubanamitrajs.lv)***, kā arī informēsim dalībniekus personīgi pa norādītajiem tel.nr.***

***\*Sacensību dalībnieks, atrodoties pie ūdenstilpnes, tikai pats ir atbildīgs par risku un savu drošību. To apliecina ar savu parakstu reģistrācijas lapā.***

Kontakttālrunis: Lubāna mitrāja informācijas centrs (Irina Mālniece) 29234956